
АДМИНИСТРАТИВЕН СЪД – ВЕЛИКО ТЪРНОВО
Със Заповед №РД-05-424/03.09.2026г. на Председателя на съда
О Б Я В Я В А
конкурс за длъжността „Съдебен администратор”- 

1 / една/ щатна бройка , при условията на чл.67, ал.1, т.1 от КТ, 
код по НКПД: 2619 5012
          1. Кратко описание на длъжността: Съдебният администратор планира, организира и ръководи съдебните служители; отговаря за управлението на административната дейност на съда; осигурява организационна връзка между административния ръководител и съдиите с администрацията на съда; организира разпределението на дейностите между отделните звена на администрацията на съда и изпълнението на задълженията на съдебните служители; въвежда програмни решения по дългосрочното планиране, бюджетната политика, финансите, автоматизацията, снабдяването с оборудване; организира провеждане на конкурси, организира обучението на съдебните служители и повишаването на тяхната квалификация и др.
     2. Минимални изисквания за заемане на длъжността, предвидени в нормативните актове и Класификатора  на длъжностите в администрацията на съдилищата на основание чл.341, ал.1 от ЗСВ, в сила от 01.01.2026г.:
     За съдебен администратор се назначава лице, което:

· е пълнолетен български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;

· не е поставено под запрещение;

· не е осъждано на лишаване от свобода за умишлено престъпление от общ характер, независимо от реабилитацията;

· не е лишено по съответен ред от правото да заема определена длъжност;

· има завършено висше образование, с образователна степен магистър по специалностите публична администрация, икономика или право и професионален опит не по-малко от 8 години;
· отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността;
· притежава необходимите нравствени и професионални качества;

· притежава добри практически умения за работа със системен и приложен софтуер;
· за което не са налице обстоятелствата по чл.107а, ал.1 от Кодекса на труда  и чл.340а, ал.2 от ЗСВ;
· докато упражнява длъжността си, съдебният администратор не може да членува в политическа партия или коалиция, организация с политически цели, както и да извършва политическа дейност.
3. Специфични изисквания за заемане на длъжността:
-    да притежава ръководни и и организационни умения;
-    да познава добре административните и съдебните дейности;

-    да притежава умения за работа със съдебни деловодни системи;

-   да познава отлично нормативните разпоредби, регулиращи дейността на органите на съдебната власт: Закон за съдебната власт; Правилник за администрацията в съдилищата; Кодекс на труда и подзаконовите актове по неговото прилагане; Закон за финансовото управление и контрол в публичния сектор; Закон за защита на личните данни; Закон за достъп до обществена информация; Закона за защита на класифицираната информация; Закон за здравословни и безопасни условия на труд; както и знания по планиране, бюджетна политика, финансово управление и контрол, електронно правосъдие, ССЕВ, ЕПЕП, умения за работа с компютърни програми MS Office –Word, Excel, Access, Outlook, PowerPoint;

- предимство: наличие на професионален опит при изпълнение на функции идентични или сходни с тези на длъжността „Съдебен администратор“ в съдилищата.


4. Начин на провеждане на конкурса - на три етапа:

4.1. Първи етап - по документи - до участие в следващите етапи се допускат единствено кандидатите, които напълно отговарят на посочените в обявата изисквания.
4.2. Втори етап – тест, съдържащ въпроси, свързани със специфичните изисквания за длъжността. Начина на провеждане на теста и начина на оценяване ще се обявят от конкурсната комисия.
4.3. Трети етап - събеседване - Ще се проведе с първите трима кандидати, получили най - висок резултат. Оценява се професионалната подготовка и други качества, необходими за заемане на длъжността.
      5. Минимален размер на основната месечна заплата - в размер, определен в Класификатора на длъжностите в администрацията на съдилищата по чл. 341, ал. 1 от ЗСВ.
     6. Необходими документи за участие в конкурса:

     Писмено заявление /свободен текст/ за участие в конкурс, към което се прилагат:

· автобиография тип СV;

· декларация по чл.340а, ал.1 от ЗСВ /по образец/;
· декларация по чл.107а, ал.1 от КТ и чл.340а, ал.2 от ЗСВ /по образец/; 
· декларация съгласие за обработване на личните данни /по образец/;

· копие от документи, удостоверяващи придобита образователно-квалификационна степен магистър по специалностите публична администрация, икономика или право, документи за допълнителна квалификация;

· копие от документи, удостоверяващи продължителността на трудовия стаж /трудова книжка, служебна книжка, осигурителна книжка, ЕТЗ/;
· свидетелство за съдимост, издадено да послужи пред Административен съд-В.Търново за заемане на длъжността съдебен администратор – оригинал;
· медицинско свидетелство за работа от личния лекар, заверено от Център за психично здраве, че не се води на отчет - оригинал;
      Кандидатите могат да подават и други свидетелства, сертификати и документи, които доказват квалификация и умения за обявената длъжност.

Представените копия на документи да бъдат саморъчно заверени от кандидата с изписване на текста „Вярно с оригинала“ и полагане на подпис.
     7. Място и срок за подаване на документите:

     Документите се подават в сградата на Административен съд - Велико Търново, адрес: гр.Велико Търново, ул. Иван Вазов 1 /регистратура/, всеки работен ден от 8,30ч. - 17,00 часа.
Срок за подаване на документите – едномесечен срок, считано от датата на публикуване на обявата за конкурса в местния вестник „Янтра днес“.
Обявата е публикувана на 04.09.2026г. във вестник „Янтра днес“, бр. 156 (6885).
Краен срок за подаване на документите до 05.10.2026г. включително.
Документи се подават лично или чрез пълномощник /нотариално заверено пълномощно/.
Общодостъпно място, на което ще се обявяват списъците или други съобщения във връзка с конкурса :
· електронната страница на съда -  https://vtarnovo-adms.justice.bg/ ;

· информационното табло на съда.
      Примерна длъжностна характеристика за обявената длъжност ще бъде на разположение на гражданите на информационното табло на съда и на електронната страница на съда.
       След проверка на представените документи, до следващите етапи от конкурса ще бъдат допуснати само одобрените кандидати.
       Допълнителна информация на телефон: 062/611-327.

